I 1592 ble han utnevnt til Norges rikes kansler. I dette embete deltok han i en rekke herredager, og fra 1593 ble det ham pålagt, i samarbeide med stattholder Axel Gyldenstjerne og de norske lagmenn, å forbedre og oversette den gamle norske lovbok, hvilket førte til utgivelse av Christian IV's Norske Lov i 1604. To år tidligere hadde kongen gjestet ham på Sem, som han måtte avstå til kronen for annet gods. Han døde samme år.